CELEX: 62016CA0560
Language: sl
Date: 2018-03-07 00:00:00
Title: Zadeva C-560/16: Sodba Sodišča (prvi senat) z dne 7. marca 2018 (predlog za sprejetje predhodne odločbe Nejvyšší soud České republiky – Češka republika) – E.ON Czech Holding AG/Michael Dědouch, Petr Streitberg, Pavel Suda (Predhodno odločanje — Uredba (ES) št. 44/2001 — Sodna pristojnost v civilnih in gospodarskih zadevah — Izključne pristojnosti — Člen 22, točka 2 — Veljavnost sklepov organov družb ali pravnih oseb s sedežem na ozemlju države članice — Izključna pristojnost sodišč te države članice — Sklep skupščine delničarjev družbe o obveznem prenosu vrednostnih papirjev manjšinskih delničarjev te družbe na njenega večinskega delničarja in določitvi zneska odpravnine, ki jo mora navedeni večinski delničar plačati manjšinskim delničarjem — Sodni postopek za preizkus primernosti te odpravnine)

7.5.2018   
            
            
               SL
            
            
               Uradni list Evropske unije
            
            
               C 161/9
            
         Sodba Sodišča (prvi senat) z dne 7. marca 2018 (predlog za sprejetje predhodne odločbe Nejvyšší soud České republiky – Češka republika) – E.ON Czech Holding AG/Michael Dědouch, Petr Streitberg, Pavel Suda
   (Zadeva C-560/16) (1)
   
   ((Predhodno odločanje - Uredba (ES) št. 44/2001 - Sodna pristojnost v civilnih in gospodarskih zadevah - Izključne pristojnosti - Člen 22, točka 2 - Veljavnost sklepov organov družb ali pravnih oseb s sedežem na ozemlju države članice - Izključna pristojnost sodišč te države članice - Sklep skupščine delničarjev družbe o obveznem prenosu vrednostnih papirjev manjšinskih delničarjev te družbe na njenega večinskega delničarja in določitvi zneska odpravnine, ki jo mora navedeni večinski delničar plačati manjšinskim delničarjem - Sodni postopek za preizkus primernosti te odpravnine))
   (2018/C 161/10)
   Jezik postopka: češčina
   
      Predložitveno sodišče
   
   Nejvyšší soud České republiky
   
      Stranke v postopku v glavni stvari
   
   
      Tožeča stranka: E.ON Czech Holding AG
   
      Tožene stranke: Michael Dědouch, Petr Streitberg, Pavel Suda
   
      ob udeležbi: Jihočeská plynárenská, a.s.
   
      Izrek
   
   Člen 22, točka 2, Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah je treba razlagati tako, da tožba, kakršna je ta v postopku v glavni stvari, katere predmet je preizkus primernosti odpravnine, ki jo mora večinski delničar družbe plačati manjšinskim delničarjem te družbe ob obveznem prenosu njihovih delnic na tega večinskega delničarja, spada v izključno pristojnost sodišč države članice, na ozemlju katere ima ta družba sedež.
   
      (1)  UL C 22, 23.1.2017.